text: Nedrykningsstregen truer i Fredericia
  22 marts 2015 kl. 12.33
  Allerede i forårets første hjemmekamp er der meget vigtige point på spil for FC Fredericia.
  FC Fredericia har ikke haft noget godt efterår i NordicBet Ligaen og ligger derfor placeret på en 10 plads lige over de to nedrykningspladser i rækken.
  I dagens hjemmekamp møder holdet FC Roskilde, der lige nu er allersidst i rækken. Afstanden er dog ikke større end, at hjemmeholdet FC Fredericia rykker under nedrykningsstregen, hvis de taber kampen.
  På forhånd er der lagt op til en svær kamp, fortæller cheftræner Nicolai Wael til klubbens hjemmeside.
  -FC Roskilde er et bundrutineret hold, som råder over flere spillere med en kæmpe Superliga erfaring såsom Ander Møller Christensen, Morten Bertolt og Jesper Bech og deres flotte sejr i forårspremieren mod AC Horsens underbygger meget godt, at det er et hold med kvalitet, siger Nicolai Wael.
  Kampen den fløjtes i gang kl. 15.00 på Monjasa Park.
  